Naâma

Naâma () on kaupunki ja Naâman maakunnan hallinnollinen keskus Algerian länsiosassa. Se sijaitsee Tell-Atlaksen ja Saharan Atlaksen välisellä ylängöllä 670 kilometriä Algerista lounaaseen. Naâman kunnassa oli 16 300 asukasta vuonna 2008.

Naâma oli pieni maalaiskylä ennen vuotta 1984, jolloin se valittiin uuden maakunnan keskuspaikaksi. Sen kautta kulkevat Béchariin johtava rautatie ja maantie RN6. Mécheriassa Naâman pohjoispuolella on kotimaan lentoasema. Kaupungissa toimii Salhi Ahmedin yliopistokeskus. Sen itäpuolella on Naâman suolajärvi eli sebkha ja Djebel Malah -niminen vuori.

Lähteet

Algerian kaupungit